CELEX: C2004/284/23
Language: sk
Date: 2004-11-20 00:00:00
Title: Vec C-419/04: Návrh na začatie prejudiciálneho konania, ktorý podal Cour d'Appel de Poitiers (2ème chambre civile) rozsudkom zo dňa 21. septembra 2004 vo veci Conseil général de la Vienne proti Directeur général des douanes et droits indirects

20.11.2004   
            
            
               SK
            
            
               Úradný vestník Európskej únie
            
            
               C 284/11
            
         Návrh na začatie prejudiciálneho konania, ktorý podal Cour d'Appel de Poitiers (2ème chambre civile) rozsudkom zo dňa 21. septembra 2004 vo veci Conseil général de la Vienne proti Directeur général des douanes et droits indirects
   (Vec C-419/04)
   (2004/C 284/23)
   Cour d'appel de Poitiers (2ème chambre civile) (Francúzsko) podal rozsudkom z 21. septembra 2004 na Súdny dvor Európskych spoločenstiev návrh na začatie prejudiciálneho konania vo veci Conseil général de la Vienne proti Directeur général des douanes et droits indirects, ktorý bol doručený kancelárii Súdneho dvora dňa 30. septembra 2004.
   Cour d'Appel de Poitiers (2ème chambre civile) žiada Súdny dvor, aby rozhodol o nasledujúcej otázke:
   Má sa článok 871 Colného kódexu spoločenstva, ktorý sa týka vyberania sumy colného dlhu, vykladať tak, že pod sankciou neplatnosti ukladá nevyhnutné a povinné konanie, akonáhle vnútroštátne colné orgány v ktoromkoľvek štádiu vymáhacieho konania dajú najavo v súvislosti s dlžníkom konajúcim v dobrej viere, že majú pochybnosti o presnej pôsobnosti kritérií týkajúcich sa vyberania alebo odpustenia ciel vyplývajúceho z colného dlhu nezohľadneného z dôvodu, že tento colný dlh nebol zapísaný do evidencie v deň, kedy mal byť vybraný, pričom sa tento dlh týka prípadného začlenenia jednotného poplatku do nadobúdacej ceny audiovizuálneho vybavenia dodaného kanadským dodávateľom, ak je tento jednotný poplatok povinne zahrnutý v cene vstupenky do zábavného parku, v ktorom sa toto vybavenie používa a ak ho návštevník uhradil bez ohľadu na to, či využil alebo nevyužil služby tohto vybavenia?